Държавен вестник, бр. 105, 2023 г., стр. 87

БРОЙ  105	
Д Ъ Р Ж А В Е Н  В Е С Т Н И К 	
СТР.  87  
(5) Класираните ученици се записват в 
училището или губят мястото, на което са 
класирани.
(6) Приемащите училища съхраняват 
списъците със записаните ученици и със 
свободните места.
(7) Вторият етап на класиране приключва 
с обявяване от началника на регионалното 
управление на образованието на свободните 
места.“
§ 14. Създава се чл. 74д:
„Чл. 74д. За свободни се смятат местата на:
1. които няма класирани ученици;
2. класирани, но незаписали се в срок 
ученици;
3. записали се и след това изтеглили до-
кументите си ученици.“
§ 15. Член 76 се изменя така:
„Чл. 76. Приемането на ученици на свободни 
места след втори етап на класиране или, ако 
са подадени заявления за явяване на изпит на 
допълнително определена дата – след приема 
на учениците при условията и по реда на 
раздел VІа, се организира от училището, за 
което директорът определя комисия за кла-
сирането им според резултатите на учениците 
и определената методика по низходящ ред.“
§ 16. В чл. 77, ал. 1 думите „и служебна 
бележка с резултатите от олимпиадата и 
състезанието“ се заменят със „за справка“.
§ 17. В чл. 89 се правят следните изменения:
1. В ал. 1 т. 5 се отменя.
2. Създава се нова ал. 2:
„(2) Заявлението и документите се подават 
при условия и по ред, определени от директо-
ра на училището и публикувани на интернет 
страницата на училището.“
3. Алинея 3 се изменя така:
„(3) При подаване на документите по ал. 1 
учениците представят оригинала на медицин-
ското свидетелство за сверяване.“
§ 18. В чл. 91 ал. 5 се изменя така:
„(5) Когато след трети етап на класиране 
или, ако са подадени заявления за явяване на 
изпит на допълнително определена дата – след 
приема на учениците при условията и по реда 
на раздел VІа, записаните са под норматива 
за минимален брой ученици, допълнителен 
държавен прием за тази паралелка не се 
извършва.“
§ 19. В глава четвърта се създава раздел 
VIа „Прием на ученици в V, в VIII и в XI 
клас след полагане на изпит от национално-
то външно оценяване и/или за проверка на 
способностите на допълнително определена 
дата“ с чл. 94а, 94б, 94в, 94г и 94д:
„Раздел VIа
Прием на ученици в V, в VIII и в XI клас 
след полагане на изпит от националното 
външно оценяване и/или за проверка на спо-
собностите на допълнително определена дата
Чл. 94а. (1) На допълнително определена от 
министъра на образованието и науката дата за 
провеждане на изпит от националното външно 
оценяване по учебните предмети български 
език и литература и/или математика и/или 
на изпит за проверка на способностите имат 
право да се явят учениците, които не са се 
явили на съответния изпит:
1. защото в деня на изпита са били в бол-
ничен престой, под задължителна изолация 
или задължителна карантина; или
2. поради смъртен случай на член от се-
мейството му, настъпил до един месец преди 
изпита.
(2) За явяване на изпит на допълнително 
определена дата при условията на ал. 1 ро-
дителите/настойниците на ученика подават 
заявление до началника на регионалното 
управление на образованието, към което при-
лагат копия на документите от болничното 
заведение, доказващи болничния престой, 
от регионалната здравна инспекция – за 
наложената изолация, съответно карантина, 
или копие на препис-извлечение от акта за 
смърт. Заявлението се подава до седем работ-
ни дни след редовната дата за провеждане на 
съответния изпит. 
(3) До два работни дни след изтичане на 
срока по ал. 2 началникът на регионалното 
управление на образованието уведомява ми-
нистъра на образованието и науката за по-
дадените заявления по ал. 2 и за определяне 
на допълнителна дата на съответния изпит.
(4) След определяне на допълнителна дата 
за съответния изпит министърът на образова-
нието и науката със заповед определя график 
на дейностите по приемане на учениците по 
ал. 1 за съответните класове.
(5) Изпитите за националното външно 
оценяване и за проверка на способностите 
на допълнително определената дата се ор-
ганизират и провеждат при условията и по 
реда на Наредба № 11 от 2016 г. за оценяване 
на резултатите от обучението на учениците.
Чл. 94б. (1) За учениците, подали заявление 
за явяване на изпит на допълнително опре-
делена дата, се извършва отделно класиране. 
(2) В класирането по ал. 1 нямат право да 
участват ученици, които са подали заявление 
за участие в класиране съответно по раздел 
IV, раздел V и раздел VI. 
(3) Балът за класиране на учениците по 
ал. 1 се формира при условията съответно 
на раздел IV, раздел V и раздел VI, като се 
включват и оценките от изпитите от нацио-
налното външно оценяване и/или за проверка 
на способностите, които ученикът е положил 
на редовните дати.
(4) Класирането на учениците за приема в 
V и в VIII клас се извършва централизирано 
на областно ниво в един етап от комисията